FINNOMENA Market Alert: Hang Seng ปรับตัวร่วง นำโดยหุ้นกลุ่มเทคโนโลยี - FINNOMENA
ดัชนี Hang Seng ปรับตัวร่วง 2.80% นำโดยหุ้นกลุ่มเทคโนโลยี JD.com, Meituan และ Alibaba Group Holding ร่วงแรงกว่า 9.2%, 5.4% และ 5.0% ตามลำดับ จาก Sentiment เชิงลบ ตามทิศทางการปรับตัวลงของตลาดหุ้นสหรัฐฯ เมื่อคืนที่ผ่านมา
10 พ.ค. 2565

ดัชนี Hang Seng ปรับตัวร่วง 2.80% นำโดยหุ้นกลุ่มเทคโนโลยี JD.com, Meituan และ Alibaba Group Holding ร่วงแรงกว่า 9.2%, 5.4% และ 5.0% ตามลำดับ จาก Sentiment เชิงลบ ตามทิศทางการปรับตัวลงของตลาดหุ้นสหรัฐฯ เมื่อคืนที่ผ่านมา โดยเฉพาะอย่างยิ่งเมื่อประกอบกับความเข้มงวดนโยบาย Zero COVID ที่เพิ่มมากขึ้น ซึ่งทางการจีนห้ามรับของ Delivery ซึ่งส่งผลกระทบต่อการบริโภคที่ชะลอตัวจากมาตรการเดิมอยู่แล้ว ให้มีแนวโน้มชะงักงันมากยิ่งขึ้น
เมื่อประกอบกับการควบคุมบริษัทเทคโนโลยีของจีนในช่วงสุดสัปดาห์ที่ห้ามผู้ใช้ที่อายุน้อยไม่ให้ส่งของขวัญเสมือนจริงบนแพลตฟอร์ม Live Stream ซึ่งสวนทางกับท่าทีในช่วงก่อนหน้าที่ระบุว่าจะลดความเข้มงวดในกลุ่มเทคโนโลยีของจีนลง ส่งผลให้เกิดแรงเทขายในกลุ่ม E-Commerce และ กลุ่มที่เกี่ยวข้องกับเทคโนโลยี จากแนวโน้มการบังคับใช้สวนทางท่าทีที่ผ่อนคลาย
FINNOMENA Investment Team มองว่าแนวโน้มนโยบายการเงินตึงตัวของ Fed ยังสร้างแรงกดดันต่อตลาดหุ้นทั่วโลกได้อย่างต่อเนื่อง เมื่อประกอบกับท่าทีของทางการจีนที่ใช้มาตรการคุ้มเข้มกว่าที่คาด และสวนทางประกาศก่อนหน้าจะยังคงสร้างแรงกดดันต่อภาวะการลงทุนหุ้น Hang Seng และ MSCI China ได้ FINNOMENA Investment Team จึงแนะนำชะลอการลงทุน เพื่อให้เห็นมาตรการที่บังคับใช้จริงสอดคล้องกับแถลงการณ์ที่ผ่อนคลายก่อนจึงเข้าลงทุนอีกครั้ง
——————-
👍 อย่าลืมกดไลก์ Page The Opportunity เพื่อไม่ให้พลาดโอกาสด้านการลงทุน
Facebook: https://finno.me/the-opp-fb
Youtube: https://finno.me/youtube-channel
แท็ก:
FINNOMENA Market Alert
ตลาดหุ้นฮ่องกง
แชร์บทความ: